Brandemburgo

Brandemburgo (en alemán Brandenburg, en baixo alemán Brannenborg, en baixo sorabo Bramborska) ye un d'os 16 Estaus federaus d'Alemanya. Klaus Michel Miebach: El federalismo en la República Federal de Alemania, Materiales de Trabajo N° 3, p.9, Friedrich Ebert Stiftung, 1997.

Muga a o norte con o estado de Mecklemburgo-Pomerania Occidental, a l'este con o río Oder con Polonia, a o sud con o estau de Saxonia, a l'ueste con o estau de Saxonia-Anhalt. Rodia a o estau de Berlín.

 Cheografía 
Brandemburgo limita con Mecklemburgo-Pomerania Occidental en o norte, Polonia en o este, Saxonia en o sud, Saxonia-Anhalt en o ueste y Baixa Saxonia en o nord-ueste.

Brandemburgo se considera o estau federal mas rico en augua d'Alemanya. I hai mas de 3.000 lacos formaus naturalment, amás de numerosos estanques creyaus artificialment. Amás, i hai mas de 33.000 km de ríos y canals.

O río Oder forma parti d'a buega oriental, o río Elba una parti d'a buega occidental. Os prencipals ríos d'o estau son o Spree y o Havel. En o sud-este, i hai una rechión de chumials clamada Spreewald; ye a parti mas septentrional de Lusacia, an encara viven os sorabos, un pueblo eslau. Istas arias son bilingües, ye decir, s'utilizan tanto l'alemán como que o sorabo.

A causa d'a suya historia en a Edat d'o Chelo, Brandemburgo ye extremadament rica en lacos formaus naturalment. I hai mas de 800 cuerpos d'augua con un aria de mas d'una hectaria. O laco natural mas gran de Brandemburgo ye o Schwielochsee con una superficie de 13,3 km². Le siguen Scharmützelsee (12 km²), Unteruckersee (10,4 km²), Parsteiner See (10 km²), Ruppiner See (8,25 km²), Schwielowsee (7,9 km²), Werbellinsee (7, 8 km²) y Grimnitzsee (7,8 km²). Con cuasi 70 m,o laco mas profundo d'o país y a lo mesmo tiempo o de millor calidat d'augua, ye o Große Stechlinsee.

 Clima 
L'estau de Brandemburgo se troba en l'aria de transición entre o clima oceanico en Europa occidental y o clima continental en l'este. A causa d'as diferencias d'altaria relativament chicotas, as diferencias climaticas dentro d'o país son pro chicotas, pero se pueden sentir en bellas condicions climaticas.

A temperatura meya anyal ronda os 9 °C. O mes mas frío ye chinero con una meya de -1 °C. O mes mas calido ye chulio con una temperatura promeyo de 18 °C. Por lo que fa a la temperatura de l'aire, ya se nota un liuchero augmento d'a continentalidat dende Prignitz en o nord-ueste dica Niederlausitz en o sud-este. Especialment en os meses d'hibierno, cuan i hai poco aire, Lausitz gosa estar muito mas frío que o Prignitz.

Con una precipitación total anyal promeyo de menos de 600 mm, Brandemburgo ye un d'os estaus federals mas ixutos, y talment o menos plevioso. Por lo cheneral, a precipitación meya anyal ye de 550 mm. Solament Prignitz en o nord-ueste y cualques arias altas como que Hohe Fläming y Hohe Barnim aconsiguen u superan a marca de 600 mm por anyo. Una liuchera uembra de plevida se percibe a o este d'as arias altas, por o que Oderbruch ye una d'as rechions mas ixutas d'Alemanya con menos de 500 mm de precipitación anyal.

Si bien l'hibierno y a primavera son comparativament ixutos, as precipitacions en tot o país cayen prencipalment en os meses de verano. Manimenos, tamién pueden producir-se fases ixutas pronunciadas en a estación calida, entre a cual o risgo d'incendios forestals augmenta considerablement en Brandemburgo. En 2018 i habió 512 incendios en as selvas de Brandemburgo (un promeyo d'arredol de 300 incendios forestals a l'anyo), incluius once incendios importants. O sol brila una meya de 1600 horas a l'anyo.

 Demografía 
 Evolución demografica  1950  1964  1971  1981  1990  2000 2022 2.746.002  2.620.071	  2.667.096	 2.667.052	  2.602.404	  2.589.504  2.534.075

Organización politico-administrativa 
Subdivisions
Brandemburgo se divide en 14 districtos rurals (Landkreise) y cuatre districtos urbans (kreisfreie Städte).

{| class="wikitable"
|-
| colspan="2" | Districtos || rowspan="3" | 300px|Districtos de Bramdeburgo.
|-
|
 20px Barnim (BAR)
 20px Dahme-Spreewald (LDS)
 20px Elbe-Elster (EE)
 20px Havelland (HVL)
 20px Märkisch-Oderland (MOL)
 20px Oberhavel (OVH)
 20px Oberspreewald-Lausiz (OSL)
||
<ol start=8>
 20px Oder-Spree (LOS)
 20px Ostprigniz-Ruppin (OPR)
 20px Potsdam-Mittelmark (PM)
 20px Prignitz (PR)
 20px Spree-Neiße (SPN)
 20px Teltow-Fläming (TF)
 20px Uckermark (UM)
|-
| colspan="2" | Ciudaz
 20px Ciudat de Brandenburg an der Havel (Brandenburg an der Havel) (BRB)
 20px Ciudat de Cottbus (CB)
 20px Ciudat de Frankfurt an der Oder (FF)
 20px Ciudat de Potsdam(P)
|}

As diez ciudaz mas importants
+PuestoNombrePoblación en 2017Area (km²)Densidat 1Potsdam175,710188 km²933.3/km²2Cottbus101,036166 km²610.0/km²3Brandenburg an der Havel71,886230 km²312.9/km²4Frankfurt (Oder)58,237148 km²393.9/km²5Oranienburg43,982164 km²268.7/km²6Falkensee43,55243.3 km²1,007/km²7Eberswalde40,22393.6 km²429.5/km²8Bernau bei Berlin38,194104 km²366.7/km²9Königs Wusterhausen36,70696.0 km²382.2/km²10Fürstenwalde32,09870.7 km²454.1/km²

 Lista de ministro-presidents de Brandemburgo 
 Ministro-presidents de Brandemburgo  Nombre Partiu politicoLechislatura  1
 Karl SteinhoffSED 1946-1949  2
 Rudolf JahnSED 1949-1952 Entre 1952 y 1990 l'estau de Brandemburgo estió aboliu  3
 Manfred StolpeSPD 1990-2002  4
 Matthias PlatzeckSPD 2002-2013  5
 Dietmar WoidkeSPD 2013-hue

 Cultura 
 Gastronomía 
A causa que muitas personas en Brandemburgo tienen radices eslavas, a suya cocina ye muit influenziada por os suyos costumbres.
Una famosa birolla especial de Brandemburgo son os pepins de Spreewald (Spreewälder Gurken). O goso humido d'o Spreewald fa que a rechión sía ideyal pa cautivar pepins. Atras birollas son o Plinse y o Knieperkohl.

 Referencias 

 Vinclos externos 

*